סמ"ע על חושן משפט שעט


סעיף א

 ל' הטור ודוקא שסייע בעל החבית בשבירת' שדרך הליכתו הטיח חביתו בקורה אבל אם עמד בעל החביות ובעל הקורה בא בקורתו ושוברה חייב:

סעיף ב

 ואפי' אין הקורה ממלא את כל הדרך טור. והטעם שלא היה לו לנוח בדרך שדרך בני אדם לבא אחריו ולהלוך בו ואם היה מוכרח לזה לפחות היה לו להזהיר להבא אחריו שיעמוד ולא יפגע בקורתו:

 עמ"ש בר"ס תי"ג מזה:

סעיף ד

 כן הוא דעת הרמב"ם וכתב המ"מ טעמו דכל שהוא ברשות המזיק ולא שברה כדי להזיקו אלא כדי לכנוס ולצאת הוא פטור אבל הראב"ד והטור כתבו על דבריו שהן תמוהין כיון שהכניס ברשות איך יפטור על מה שמשבר בכניסתו ויציאתו אם לא שלא נתן לו רשות למלאות כל החצר עכ"ל: